Diari Oficial de la Generalitat Valenciana


Sumari del DOGV 9150, del 13-08-2021 (2021/8531)

RESOLUCIÓ de 4 d'agost de 2021, del director general de Funció Pública, per la qual es dona publicitat a l'acord de la Mesa Sectorial de Funció Pública, sobre l'adscripció orgànica del personal no docent que està adscrit als serveis psicopedagògics escolars.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9150

Data del DOGV
:   13-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8531


Data del document
:   04-08-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 4 d'agost de 2021, del director general de Funció Pública, per la qual es dona publicitat a l'acord de la Mesa Sectorial de Funció Pública, sobre l'adscripció orgànica del personal no docent que està adscrit als serveis psicopedagògics escolars. [2021/8531]  
El 30 de juliol de 2021, en l'àmbit de la Mesa Sectorial de Funció Pública, es va signar entre l'Administració de la Generalitat i les organitzacions sindicals que hi estaven representades, l'Acord sobre l'adscripció orgànica del personal no docent que està adscrit als serveis psicopedagògics escolars.  
De conformitat amb el que disposa l'article 38.6, del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, resolc:  
  
La publicació en el Diari Oficial de la Generalitat Valenciana de l'Acord de la Mesa Sectorial de Funció Pública, de 30 de juliol de 2021, sobre l'adscripció orgànica del personal no docent que està adscrit als serveis psicopedagògics escolars.  
  
València, 4 d'agost de 2021.- El director general de Funció Pública: David Alfonso Jarque.  
  
  
Acord de la Mesa Sectorial de Funció Pública sobre l'adscripció orgànica del personal no docent que està adscrit als serveis psicopedagògics escolars  
  
Reunides a València, el 30 de juliol de 2021, en l'àmbit de la Mesa Sectorial de Funció Pública, les persones representants de l'Administració de la Generalitat i de les organitzacions sindicals, a l'empara del que s'estableix en l'article 33 i concordants del text refós de la Llei de l'Estatut Bàsic de l'Empleat públic, aprovat pel Reial decret legislatiu 5/2015, de 30 d'octubre (TRLEBEP), i en l'article 188 de la Llei 4/2021, de 16 d'abril, de la Generalitat, de la Funció Pública Valenciana (LFPV),  
  
Manifesten:  
El Decret 72/2021, de 21 de maig, del Consell, regula l'organització de l'orientació educativa i professional en el sistema educatiu valencià estableix que en el sistema educatiu valencià, fins al moment actual, havien coexistit estructures de l'orientació educativa i professional clarament diferenciades entre les diferents etapes. Així, els centres d'educació infantil i primària comptaven amb la intervenció dels serveis psicopedagògics escolars de titularitat de la Generalitat, com a equips de sector externs als centres, i amb els gabinets psicopedagògics municipals dependents d'ajuntaments, mancomunitats de municipis i entitats locals menors. Els centres d'educació secundària, d'altra banda, disposaven de departaments d'orientació acadèmica i professional com a equips interns.  
En el preàmbul, s'expressen els reptes que ha d'afrontar l'escola actual, que requereixen avançar cap a noves formes d'organització, amb l'objectiu d'implantar un sistema integrat de l'orientació al llarg de totes les etapes educatives que implique les diferents administracions, serveis i agents de l'orientació, aprofitant els avantatges i l'experiència acumulada de totes les estructures. En la nova organització que estableix aquest decret, els equips d'orientació educativa, en les etapes d'educació infantil i primària, i els departaments d'orientació educativa i professional, en educació secundària, com a òrgans de coordinació interprofessional, contribueixen a dinamitzar els canvis i les transformacions des de dins del centre, sense renunciar en les xarxes externes de coordinació i de suport a la seua intervenció. Les agrupacions d'orientació de zona interconnecten els equips d'orientació educativa i els departaments d'orientació educativa i professional, facilitant així els processos de transició i l'establiment de línies conjuntes d'actuació que promoguen la prevenció i el desenvolupament integral de l'alumnat des de la infància i l'acompanyament al llarg del seu procés formatiu. Complementàriament, les coordinacions periòdiques amb altres professionals dins d'un mateix àmbit territorial possibiliten la cohesió, el treball horitzontal, l'intercanvi d'informació, experiències i recursos, la formació especialitzada, l'establiment d'estratègies de gestió conjunta i l'enriquiment professional. Les unitats especialitzades d'orientació, juntament amb la inspecció d'educació, els centres d'educació especial com a centres de recursos, la xarxa de centres de formació, innovació i recursos per al professorat (CEFIRE) i els diferents dispositius de l'entorn sociocomunitari, ofereixen assessorament, intervenció i recursos complementaris a les intervencions que, des de la proximitat, realitzen els equips d'orientació educativa i els departaments d'orientació educativa i professional.  
  
Així mateix, estableix que els equips d'orientació educativa dels centres d'educació infantil i primària de titularitat de la Generalitat estaran constituïts pel professorat de l'especialitat d'orientació educativa i pel personal especialitzat de suport, docent i no docent, que intervé en el centre.  
A aquest efecte, l'entrada en vigor d'aquest decret comporta la necessitat d'adscriure al personal no docent que actualment està adscrit als serveis psicopedagògics escolars. La disposició addicional primera del nou Decret 72/2021, determina que el personal no docent adscrit actualment als serveis psicopedagògics escolars s'adscriurà als centres docents de titularitat de la Generalitat, en les condicions que es negocien, d'acord amb les previsions de la llei reguladora de la funció pública valenciana i de la resta de normativa vigent en matèria de funció pública, respectant els pactes subscrits en matèria de condicions de treball per al personal educador d'educació especial i personal fisioterapeuta.  
Amb aquesta proposta es pretén garantir el caràcter permanent dels llocs, d'acord amb el que s'estableix en l'apartat 6 de la Resolució de 9 de juliol de 2018, del secretari autonòmic de Justícia, Administracions Públiques, Reformes Democràtiques i Llibertats Públiques, es dona publicitat al Pacte de la Mesa Sectorial de Funció Pública, sobre millora de les condicions del personal educador d'educació especial i personal fisioterapeuta respectivament.  
D'altra banda, l'article 14 del Decret 72/2021 determina que les unitats especialitzades d'orientació estaran constituïdes per personal docent i per personal no docent d'atenció educativa i altre personal no docent que la conselleria competent en matèria d'educació determine, d'acord amb les necessitats existents i els àmbits d'especialització.  
  
Com a conseqüència, i fruit de les negociacions dutes a terme entre l'Administració i les organitzacions sindicals representades en la Mesa Sectorial de Funció Pública, les parts  
  
Acorden  
  
Primer. Àmbit de l'acord  
1. Àmbit personal  
L'acord serà aplicable als processos d'adscripció orgànica del personal educador d'educació especial, personal fisioterapeuta i personal treballador social que actualment està adscrit als Serveis Psicopedagògics Escolars (SPE).  
  
2. Àmbit funcional  
El present acord es refereix a les matèries que s'especifiquen i que han sigut objecte de negociació conforme amb els articles 37 i 38 del TRLEBEP i l'article 188 de l'LFPV.  
  
3. Àmbit territorial  
L'àmbit territorial està referit a tots i cadascun dels centres i unitats de l'Administració de la Generalitat en què presta serveis el personal inclòs en l'àmbit d'aplicació d'aquest acord.  
  
Segon. Objecte de l'acord  
Aquest acord té com a objectiu establir els criteris que hauran de regir les adscripcions orgàniques del personal educador d'educació especial, personal fisioterapeuta i personal treballador social que actualment està adscrit als SPE.  
  
  
Tercer. Adscripció orgànica del personal educador d'educació especial  
Els llocs del personal educador d'educació especial actualment adscrit als SPE s'adscriuran orgànicament als centres d'educació especial com a centres de recursos (CEE-CR) segons l'estructura establida en l'Annex II o en els centres educatius.  
a) L'adscripció orgànica als CEE-CR es realitzarà de la forma següent:  
- En les localitats on existisquen SPE i CEE-CR, els llocs adscrits al SPE s'adscriuran al CEE-CR.  
- En les localitats on existisquen SPE i no existisquen CEE-CR, els llocs adscrits al SPE s'adscriuran al CEE-CR més pròxim, prenent com a referència l'adscripció funcional del lloc.  
- Els llocs que s'adscriguen als CEE-CR de les localitats de Castelló, València, Alacant i Elx tindran com a àmbit d'actuació la localitat.  
  
- En les localitats on existisquen unitats específiques habilitades i CEE-CR, els llocs adscrits en aquestes unitats s'adscriuran als CEE-CR.  
  
- En les localitats on existisquen unitats específiques habilitades i no existisquen CEE-CR, els llocs adscrits en aquestes unitats s'adscriuran al CEE-CR més pròxim a aquestes.  
b) L'adscripció orgànica en centres educatius es realitzarà de la següent forma:  
- Els llocs actualment adscrits a CEE.  
- Els llocs adscrits a centres d'atenció preferent a l'alumnat amb discapacitat motriu.  
- Els llocs adscrits en centres docents ordinaris amb unitats específiques de catàleg.  
  
Quart. Adscripció orgànica del personal fisioterapeuta  
Els llocs del personal fisioterapeuta actualment adscrit als SPE s'adscriuran orgànicament als CEE-CR segons l'estructura establida en l'Annex II o als centres educatius.  
L'adscripció orgànica als CEE-CR es realitzarà de la forma següent:  
  
- En les localitats on existisquen SPES i CEE-CR, els llocs adscrits al SPE s'adscriuran al CEE-CR.  
- En les localitats on existisquen SPE i no existisquen CEE-CR, els llocs adscrits al SPE s'adscriuran al CEE-CR més pròxim, prenent com a referència l'adscripció funcional del lloc.  
- Els llocs que s'adscriguen als CEE-CR de les localitats de Castelló, València, Alacant i Elx tindran com a àmbit d'actuació la localitat.  
  
L'adscripció orgànica en els centres educatius es realitzarà de la forma següent:  
- Els llocs adscrits als CEE.  
- Els llocs adscrits a centres d'atenció preferent a l'alumnat amb discapacitat motriu.  
  
Cinqué. Modificacions d'adscripcions de llocs de treball a conseqüència de situacions sobrevingudes  
Davant situacions sobrevingudes que requerisquen mobilitat del personal educador d'educació especial i fisioterapeuta afectat pel present Acord, en la tramitació dels instruments corresponents per a dur a terme les modificacions d'adscripció de llocs que siguen necessaris, seran aplicables els criteris vinculants sobre mobilitat, reassignació i redistribució d'efectius que es recullen en l'annex III.  
  
  
Sisé. Adscripció orgànica del personal treballador social  
Els llocs del personal funcionari treballador social actualment adscrits als SPE s'adscriuran orgànicament a les unitats especialitzades d'orientació (d'ara endavant UEO) i dependran de la direcció d'aquestes unitats. L'adscripció funcional respectarà l'àmbit d'intervenció actual, tenint en compte la localitat on està situat el SPE al qual està adscrit orgànicament i continuarà realitzant les deteccions d'intervenció en els centres educatius dependents de la UEO dins de l'àmbit geogràfic de cada lloc (annex I).  
  
  
  
Seté. Comissions de serveis del personal funcionari de carrera  
  
El personal funcionari de carrera podrà participar en els processos de sol·licitud de comissió de serveis.  
Abans de finalitzar el curs acadèmic i abans de l'inici del curs escolar, els llocs vacants s'oferiran al personal funcionari de carrera perquè puga ocupar-los en comissió de serveis i els que queden vacants es cobriran per personal funcionari interí.  
  
Huité. Comissió de seguiment  
Es constitueix una comissió de seguiment amb les funcions d'interpretació i control del present acord que estarà composta per una persona integrant de cadascuna de les organitzacions sindicals signants, o adherides a aquest, i un nombre igual de persones representants de l'Administració.  
Presidirà la persona titular de la Direcció General de la Funció Pública o en qui aquesta delegue i la secretaria correspondrà al Servei de Relacions Sindicals de la citada direcció general, que actuarà amb veu però sense vot.  
  
Nové. Vigència de l'acord  
El present acord entrarà en vigor l'endemà de la seua signatura i s'entendrà prorrogat per períodes anuals si no es procedeix a la denúncia d'aquest, amb un termini d'antelació mínima d'un mes.  
  
Dècim. Incidència pressupostària  
El present acord no comporta increment de despesa, si bé, serà durant les aprovacions de les diferents ofertes d'ocupació pública quan es detallaran les mesures pressupostàries necessàries.  
  
El director general de Funció Pública: David Alfonso Jarque  
La directora general d'Inclusió Educativa: Raquel Andrés Gimeno  
La sotssecretària d'Educació, Cultura i Esport: Eva María Coscollá Grau  
Per UGT-PV: Sergio Mauro Barea Feliu  
Per CSIF: M. del Mar Auñón Martínez  
Per INTERSINDICAL: Rubén Moreno Martín  
Per CCOO-PV: José Cloquell Mascarell  
  
ANNEX III  
Criteris per a l'adscripció del personal educador d'educació especial i fisioterapeuta davant situacions sobrevingudes  
  
Primer. Criteris per a l'adscripció davant situacions sobrevingudes de personal educador d'educació especial  
Davant situacions sobrevingudes que requerisquen mobilitat del personal educador d'educació especial, es procedirà de la següent manera:  
- Quan en un centre educatiu desaparega la necessitat del personal educador d'educació especial:  
a) Si només hi ha un educador/a d'educació especial:  
- Si el lloc està adscrit al centre, s'estudiaran les necessitats dins de la mateixa localitat i si no existiren, se li oferirà un canvi d'adscripció en una altra localitat i es plantejarà la reubicació del lloc en el CEE-R de referència.  
- Si el lloc està adscrit a un CEE-R, es revisaran les necessitats de la localitat. Si no hi haguera necessitat en la localitat, s'analitzaran les necessitats de l'alumnat en les localitats més pròximes dins de l'àmbit del CEE-R.  
b) Si hi ha més d'un personal educador d'educació especial  
- S'oferirà el canvi d'adscripció al personal educador d'educació especial, de manera voluntària, en un altre centre educatiu on existisca necessitat.  
- Si hi ha més personal educador d'educació especial que sol·licita voluntàriament el canvi d'adscripció es tindrà en compte l'antiguitat en el cos en l'Administració de la Generalitat.  
- Si no hi ha cap funcionari que voluntàriament accepte el canvi, serà proposat per al canvi d'adscripció, el que tinga menys antiguitat en el cos.  
  
- Quan siga necessari reubicar al personal:  
- Personal funcionari de carrera: se li oferirà l'adscripció del seu lloc en la mateixa localitat o localitat més pròxima on hi haguera necessitat i aquesta no estiga coberta per titular.  
- Personal funcionari interí: se li oferirà un canvi d'adscripció del lloc que ocupa dins de l'àmbit d'intervenció funcional, i, si no hi està conforme, s'amortitzarà el lloc.  
- Els canvis d'adscripció no superaran els 30 km entre l'adscripció funcional i la nova proposta tenint en compte el radi de 30 km des del CEE-R. (adscripció orgànica)  
- Els canvis d'adscripció es notificaran al treballador, al centre i a la Direcció Territorial corresponent.  
  
Segon. Criteris per a l'adscripció davant situacions sobrevingudes del personal fisioterapeuta  
Davant situacions sobrevingudes que requerisquen mobilitat del personal fisioterapeuta, es procedirà de la següent manera:  
- Quan en un centre educatiu desaparega la necessitat del personal fisioterapeuta:  
a) Si només hi ha un fisioterapeuta:  
- Si el lloc està adscrit al centre, s'estudiaran les necessitats dins de la mateixa localitat i si no existiren, se li oferirà un canvi d'adscripció en una altra localitat i es plantejarà la reubicació del lloc en el CEE-R de referència.  
- Si el lloc està adscrit a un CEE-R, es revisaran les necessitats de la localitat. Si no hi haguera necessitat en la localitat, s'analitzaran les necessitats de l'alumnat en les localitats més pròximes dins de l'àmbit del CEE-R.  
b) Si hi ha més d'un fisioterapeuta:  
- S'oferirà el canvi d'adscripció al personal fisioterapeuta, de manera voluntària, en un altre centre educatiu on existisca necessitat.  
- Si hi ha diversos fisioterapeutes que sol·liciten voluntàriament el canvi d'adscripció es tindrà en compte l'antiguitat en el cos en l'Administració de la Generalitat.  
- Si no hi ha cap funcionari que voluntàriament accepte el canvi, serà proposat per al canvi d'adscripció, el que tinga menys antiguitat en el cos.  
  
- Quan siga necessari reubicar al personal:  
- Personal funcionari de carrera: se li oferirà l'adscripció del seu lloc en la mateixa localitat o localitat més pròxima on hi haguera necessitat i aquesta no estiga coberta per personal titular.  
- Personal funcionari interí: se li oferirà un canvi d'adscripció del lloc que ocupa dins de l'àmbit d'intervenció funcional, i, si no hi està conforme, s'amortitzarà el lloc.  
- Els canvis d'adscripció no superaran els 30 km entre l'adscripció funcional i la nova proposta tenint en compte el radi de 30 km des del CEE-R (adscripció orgànica).  
- Els canvis d'adscripció es notificaran al treballador, al centre i a la direcció territorial d'educació corresponent.  
  
Tercer. Àmbit territorial dels centres d'educació especial com a centres de recursos a l'efecte d'aplicació dels criteris d'adscripció funcional, davant situacions sobrevingudes del personal educador d'educació especial i fisioterapeuta (annex II)